CELEX: 32020D0141
Language: mt
Date: 2020-01-22 00:00:00
Title: Deċiżjoni (UE) 2020/141 tal-Bank Ċentrali Ewropew tat-22 ta’ Jannar 2020 li temenda d-Deċiżjoni BĊE/2010/29 dwar il-ħruġ ta’ karti tal-flus tal-euro (BĊE/2020/7)

1.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 27/21
               
            
         DEĊIŻJONI (UE) 2020/141 TAL-BANK ĊENTRALI EWROPEW
         tat-22 ta’ Jannar 2020
         li temenda d-Deċiżjoni BĊE/2010/29 dwar il-ħruġ ta’ karti tal-flus tal-euro (BĊE/2020/7)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 128(1) tiegħu,
         Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 16 tiegħu,
         Billi:
         
                     (1)
                  
                  
                     Fid-29 ta’ Marzu 2017, ir-Renju Unit tal-Gran Brittanja u l-Irlanda ta’ Fuq (ir-“Renju Unit”) issottometta n-notifika tiegħu dwar l-intenzjoni tiegħu li joħroġ mill-Unjoni Ewropea skont l-Artikolu 50 tat-Trattat dwar l-Unjoni Ewropea. It-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea mhux se jibqgħu japplikaw għar-Renju Unit mid-data ta’ wara d-data msemmija fl-Artikolu 1(1) tad-Deċiżjoni (UE) 2019/1810 tal-Kunsill Ewropew tad-29 ta’ Ottubru 2019 (1). Mal-ħruġ tar-Renju Unit mill-Unjoni Ewropea, il-Bank of England (BoE) ma jibqax ikun bank ċentrali nazzjonali ta’ Stat Membru u għalhekk tas-Sistema Ewropea ta’ Banek Ċentrali. Id-Deċiżjoni (UE) 2020/137 tal-Bank Ċentrali Ewropew (BĊE/2020/3) (2) tipprovdi għall-aġġustament tal-iskema għas-sottoskrizzjoni għall-kapital tal-Bank Ċentrali Ewropew (BĊE) (iktar ’il quddiem l-“iskema tal-kapital”) skont l-Artikolu 29.3 u l-Artikolu 29.4 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew u tistabbilixxi b’effett mill-1 ta’ Frar 2020, ponderazzjonijiet ġodda allokati lill-banek ċentrali nazzjonali (BĊN) fl-iskema tal-kapital aġġustata (iktar ’il quddiem il-“ponderazzjonijiet tal-iskema tal-kapital”).
                  
               
                     (2)
                  
                  
                     L-Artikolu 1(d) tad-Deċiżjoni BĊE/2010/29 (3) jiddefinixxi l-“iskema ta’ distribuzzjoni ta’ karti tal-flus” u jirreferi għall-Anness I għal dik id-Deċiżjoni, li jispeċifika l-iskema għad-distribuzzjoni tal-karti tal-flus li tapplika mill-1 ta’ Jannar 2019. Peress li mill-1 ta’ Frar 2020 se jibdew japplikaw ponderazzjonijiet ġodda tal-iskema tal-kapital, id-Deċiżjoni BĊE/2010/29 għandha tiġi emendata sabiex tiddetermina l-iskema ta’ distribuzzjoni tal-karti tal-flus li tapplika minn dik id-data,
                  
               ADOTTA DIN ID-DEĊIŻJONI:
         
            Artikolu 1
            Emendi
            
               1.   L-aħħar sentenza tal-Artikolu 1(d) tad-Deċiżjoni BĊE/2010/29 hija ssostitwita b’dan li ġej:
               
                  “L-Anness I għal din id-Deċiżjoni jispeċifika l-iskema għad-distribuzzjoni tal-karti tal-flus li għandha tapplika mill-1 ta’ Frar 2020.”
               
            
            
               2.   L-Anness I għad-Deċiżjoni BĊE/2010/29 huwa sostitwit mit-test stabbilit fl-Anness għal din id-Deċiżjoni.
            
         
         
            Artikolu 2
            Dħul fis-seħħ
            Din id-Deċizjoni għandha tidħol fis-seħħ fl-1 ta’ Frar 2020.
         
         
            Magħmul fi Frankfurt am Main, it-22 ta’ Jannar 2020.
            
               
                  Il-President tal-BĊE
               
               Christine LAGARDE
            
         
         
            (1)  Id-Deċiżjoni tal-Kunsill Ewropew (UE) 2019/1810 meħuda bi qbil mar-Renju Unit tad-29 ta’ Ottubru 2019 li testendi l-perijodu taħt l-Artikolu 50(3) TUE (ĠU L 278 l, 30.10.2019, p. 1).
         
            (2)  Id-Deċiżjoni (UE) 2020/137 tal-Bank Ċentrali Ewropew tat-22 ta’ Jannar 2020 dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew u li tirrevoka d-Deċiżjoni (UE) 2019/43 (BĊE/2020/3) (ara paġna 4 ta dan il-Ġurnal Uffiċjali).
         
            (3)  Id-Deċiżjoni BĊE/2010/29 tat-13 ta’ Diċembru 2010 dwar il-ħruġ tal-karti tal-flus euro (ĠU L 35, 9.2.2011, p. 26).
      
      
         
            ANNESS
            
               
                  
                     “ANNESS I
                     
                        SKEMA TA’ DISTRIBUZZJONI TAL-KARTI TAL-FLUS MILL-1 TA’ FRAR 2020
                     
                     
                                 %
                              
                           
                                 Il-Bank Ċentrali Ewropew
                              
                              
                                 8,0000
                              
                           
                                 Nationale Bank van België/Banque Nationale de Belgique
                              
                              
                                 3,3520
                              
                           
                                 Deutsche Bundesbank
                              
                              
                                 24,2525
                              
                           
                                 Eesti Pank
                              
                              
                                 0,2590
                              
                           
                                 Central Bank of Ireland
                              
                              
                                 1,5580
                              
                           
                                 Bank of Greece
                              
                              
                                 2,2755
                              
                           
                                 Banco de España
                              
                              
                                 10,9705
                              
                           
                                 Banque de France
                              
                              
                                 18,7905
                              
                           
                                 Banca d’Italia
                              
                              
                                 15,6295
                              
                           
                                 Central Bank of Cyprus
                              
                              
                                 0,1980
                              
                           
                                 Latvijas Banka
                              
                              
                                 0,3585
                              
                           
                                 Lietuvos bankas
                              
                              
                                 0,5325
                              
                           
                                 Banque centrale du Lussemburgu
                              
                              
                                 0,3030
                              
                           
                                 Bank Ċentrali ta’ Malta
                              
                              
                                 0,0965
                              
                           
                                 De Nederlandsche Bank
                              
                              
                                 5,3915
                              
                           
                                 Oesterreichische Nationalbank
                              
                              
                                 2,6925
                              
                           
                                 Banco de Portugal
                              
                              
                                 2,1535
                              
                           
                                 Banka Slovenije
                              
                              
                                 0,4430
                              
                           
                                 Národná banka Slovenska
                              
                              
                                 1,0535
                              
                           
                                 Suomen Pankki
                              
                              
                                 1,6900
                              
                           
                                 
                                    TOTAL
                                 
                              
                              
                                 
                                    100,0000
                                 
                              
                           
               ”